“แบงก์ชาติออสเตรเลีย” ขึ้นดอกเบี้ย 0.25% ต่ำกว่าคาด
“แบงก์ชาติออสเตรเลีย” ปรับขึ้นอัตราดอกเบี้ย 0.25% ต่ำกว่าที่ตลาดคาดไว้ที่ 0.50% สู่ระดับ 2.60% แจงเหตุชะลอขึ้นดอกเบี้ย หลังปรับขึ้นต่อเนื่องเป็นครั้งที่ 6 นับตั้งแต่เดือนพ.ค.65 ที่ผ่านมา
“แบงก์ชาติออสเตรเลีย” ปรับขึ้นอัตราดอกเบี้ย 0.25% ต่ำกว่าที่ตลาดคาดไว้ที่ 0.50% สู่ระดับ 2.60%
4 ต.ค. 2565

ผู้สื่อข่าวรายงานว่า ธนาคารกลางออสเตรเลีย (RBA) มีมติปรับขึ้นอัตราดอกเบี้ยนโยบาย 0.25% สู่ระดับ 2.60% ซึ่งเป็นระดับสูงสุดในรอบ 9 ปีในวันนี้ (4 ต.ค.65) โดยเป็นการปรับขึ้นอัตราดอกเบี้ยน้อยกว่าที่ตลาดคาดการณ์ไว้ที่ 0.50% แม้ RBA เปิดกว้างต่อการคุมเข้มนโยบายการเงินเพิ่มเติมในอนาคต
ทั้งนี้ RBA ระบุว่าอัตราดอกเบี้ยนโยบายได้ปรับตัวขึ้นอย่างต่อเนื่องในระยะเวลาสั้น ดังนั้น RBA จึงได้ตัดสินใจที่จะชะลอความเร็วในการปรับขึ้นอัตราดอกเบี้ยนโยบาย โดยสำนักข่าวรอยเตอร์รายงานว่า RBA ได้ปรับขึ้นอัตราดอกเบี้ยนโยบายเป็นครั้งที่ 6 แล้วนับตั้งแต่เดือนพ.ค.เพื่อสกัดเงินเฟ้อ โดยปรับขึ้นรวมทั้งสิ้น 2.50%